Woollen clothes and lint problem: পছন্দের সোয়েটারে রোঁয়া উঠে দেখতে পুরোনো লাগছে?

গত কয়েকদিনে বেশ জাঁকিয়েই পড়েছে শীত তবে মন্দ লাগছে না! এই তো সময় চুটিয়ে হট চকোলেট ও নলেন গুড়ের সন্দেশ ও পায়েস খাওয়া। আর দিনের শেষে লেপ মুড়ি দিয়ে সুখনিদ্রা। সাধের শীত বটে। শীতটা ভাল ভাবে না-পড়লে যে শখের বাহারি গরম জামাকাপড়ও পরা হত না। বলা যায় না আবহাওয়ার যা খামখেয়ালিপনা হঠাৎ যদি হারিয়ে যায় শীত। তাই তড়িঘড়ি মানানসই শীত বস্ত্রগুলো আলমারি থেকে বার করে পড়ে ফেলছেন। কিন্তু একটা তুচ্ছ কারণে মনটা খারাপ হয়ে গেছে। ক্রিসমাসের জন্য পছন্দের লাল রঙের হাই নেক সোয়াটারটা ধোয়ার পর কীরকম রোঁয়া উঠে পুরোনো দেখাচ্ছে। তবে শুধু আপনি একা নন, উলের জামাকাপড় নিয়ে অধিকাংশই এই সমস্যায় পড়েন। যতই চেষ্টা করুন না কেন, এগুলো কিছুতেই পিছু ছাড়ে না। তা হলে উপায়? কয়েকটা উপায় আছে, দেখে নিন কোনটা আপনার কাজে দেয়।

চিরুনি দিয়ে রোঁয়া পরিষ্কার করতে পারেন

বাড়িতে সরু দাঁতের চিরুনি থাকলে সেই দিয়ে রোঁয়া বেরনোর উল্টো দিকে চিরুনি চালান। দেখবেন  সোয়েটার, ব্লেজার ও জ্যাকেট থেকে সব রোঁয়া উধাও।

রেজার ব্যবহার করতে পারেন

সোয়েটারের রোঁয়া পরিষ্কার করতে রেজারও ব্যবহার করতে পারেন।প্রথমে হালকা করে রেজার চালিয়ে রোঁয়াগুলো কেটে ফেলুন। এরপর চিরুনি দিয়ে আছরে রোঁয়া ঝে়ড়ে ফেলুন। তবে রেজার ব্যবহারের সময় অবশ্যই সতর্ক থাকুন, না হলে আপনার সাধের সোয়েটার নষ্ট হয়ে যেতে পারে।

লিন্ট রিমুভার ব্যবহার করুন

রেজারের থেকে নিঃসন্দেহে রোঁয়া তোলার জন্য লিন্ট রিমুভার পাওয়া যায় সেটা কিনে নিন । তেমন খুব একটা দামিও না  এই লিন্ট রিমুভার।

উলের জামাকাপড় ধোওয়ার পদ্ধতি বদলান

উলের জিনিসপত্র ধুলে সব সময় লিকুইড ডিটারজেন্ট ব্যবহার করুন। ধোওয়ার সময় বেশি জোরে ডলবেন না। বলপ্রয়োগ করলেই রোঁয়া বা সুতো বেরিয়ে আসবে। জিনিসটা নষ্ট হয়ে যাবে

রাতে উলের জিনিস পড়ে ঘুমোবেন না

উলের জিনিস পরে ঘুমোলে যেমন শরীর খারাপ করে তেমনই আবার আপনার সোয়েটার বা অন্যান্য উলের জিনিস নষ্ট হয়ে যাবে খুব তাড়াতাড়ি।

এই নিয়ম করে মেনে চলুন দেখবেন দীর্ঘদিন ভাল থাকবে আপনার পছন্দের সব শীতবস্ত্র।